**ОБЯВЛЕНИЕ**

Държавна агенция „Държавен резерв и военновременни запаси“ (ДА ДРВВЗ), на основание чл. 64, ал. 1 от Закона за държавната собственост, чл. 69, ал. 1 от Правилника за прилагане на Закона за държавната собственост, чл. 2, т. 2 и чл. 3, чл. 4, ал. 1, чл. 18, чл. 20 и чл. 25 от Наредба № 7 от 14 ноември 1997 г. за продажба на движими вещи - частна държавна собственост и Заповед № РД-10-31/07.02.2025 г. на председателя на ДА ДРВВЗ, чрез Териториална дирекция „Държавен резерв“ гр. София (ТД ДР гр. София), обявява трети търг с явно наддаване за продажба на употребявани и ненужни движими вещи - частна държавна собственост, управлявани от ДА ДРВВЗ, чрез ТД ДР гр. София, описани в т. 1 от заповедта за откриване на търга.

1. Третият търг с явно наддаване ще се проведе на 20.02.2025 г. от 11:00 ч., в ТД ДР гр. София, на адрес: ул. „Алдомировска“ № 114. В търга могат да участват физически и юридически лица, както и еднолични търговци.

2. За участие в търга се заплаща депозит в размер на 10% от началната тръжна цена на съответната обособена позиция без ДДС по депозитна сметка на ТД ДР гр. София в банка ОББ АД, IBAN: BG04UBBS80023300424410, BIC: UBBSBGSF, в срок до 16:00 ч. на 19.02.2025 г., който се освобождава съгласно заповедта за откриване на търга.

3. Огледът на вещите може да бъде извършен в Складова база Ботевград, всеки работен ден от датата на публикуване на обявлението до 19.02.2025 г. от 10:30 до 16:00 ч. Право на оглед има само кандидат, депозирал писмено заявление за извършване на оглед в деловодството на ТД ДР гр. София най-рано два дни преди деня, в който кандидатът желае да извърши оглед. Телефон за информация: 02/92 10 321.

4. Заявленията за участие в търга се приемат до 17:30 ч. на 19.02.2025 г. в ТД ДР гр. София, на адрес: ул. „Алдомировска“ № 114. Към заявлението кандидатите следва да представят и документ за внесен депозит.

5. Определеният за купувач по отделните позиции следва да заплати предложената цена в срок от три работни дни от уведомяването му. Плащането се извършва по банков път по сметка на ТД ДР гр. София в банка ОББ АД, IBAN: BG98UBBS80023115747910, BIC: UBBSBGSF.

6. Цялата тръжна документация, съдържаща информация относно провеждането на процедурата и условията за участие в търга е публикувана на интернет страницата на ДА ДДРВВЗ: www.statereserve.bg, раздел „Бюлетин за продажби“, подраздел „Търгове за продажби“.